Πανελλήνιο πρωτάθλημα καταδύσεων 1932

Το Πανελλήνιο Πρωτάθλημα Καταδύσεων για το έτος 1932 διεξήχθη στο Λιμενίσκο Κουμουνδούρου (Τουρκολίμανο), στον ΠειραιάΕφημερίδα "Μακεδονία", Φύλλο: 10/9/1932, σελ: 3, παράλληλα με το Πανελλήνιο Πρωτάθλημα Κολύμβησης, δηλαδή από το Σάββατο 10 Σεπτεμβρίου μέχρι και την Κυριακή 11 ΣεπτεμβρίουΕφημερίδα "Αθλητισμός", Φύλλο: 11/9/1932, σελ: 3. Διεξήχθη υπό την αιγίδα της τότε "Ελληνικής Κολυμβητικής Ομοσπονδίας Φιλάθλων" (Ε.Κ.Ο.Φ.), η οποία μετονομάστηκε το 1999 και μέχρι σήμερα είναι γνωστή ως Κολυμβητική Ομοσπονδία Ελλάδας (Κ.Ο.Ε)Οι αφετηρίες της ένδοξης πορείας των 6 Αθλημάτων της ΚΟΕ koe.org.gr.

Το Πρωτάθλημα το κατέκτησε η ομάδα του Άρη Θεσσαλονίκης, για πρώτη φορά στην ιστορία της, χάρη στην καταπληκτική εμφάνιση του αθλητή Ξηρόπουλου ο οποίος με μία (1) πρώτη θέση και μία (1) δεύτερη θέση συγκέντρωσε συνολικά τέσσερις (4) βαθμούς με αποτέλεσμα να φτάσει ο σύλλογός του στην κορυφή της επιμέρους ομαδικής βαθμολογίας. Αξίζει να αναφερθεί ότι στο Πρωτάθλημα Καταδύσεων αυτού του έτους εισήχθη για πρώτη φορά και το αγώνισμα της κατάδυσης από βατήρα ύψους 5μ (γνωστό και ως "αναπηδητήριο"), το οποίο παρέμεινε ως αγώνισμα στο Πρωτάθλημα Καταδύσεων και τα επόμενα χρόνιαΓενική Γραμματεία Αθλητισμού — Πρωταθλητές των Καταδύσεων στην κατηγορία Ανδρών (1929–1997) sportsnet.gr, Ανακτήθηκε 8 Ιουλίου 2020.

 Πληροφορίες 

Το ελληνικό Πρωτάθλημα Καταδύσεων αποτελούσε συνεχώς μέρος του Πανελλήνιου Πρωταθλήματος Κολύμβησης από το 1929 και μέχρι το 1968, όταν και ανεξαρτητοποιήθηκεΕτήσια ανασκόπηση ΕΚΟΦ έτους 1968, Σελ. 83, όπου τόσο η επιμέρους βαθμολογία του Πρωταθλήματος της Υδατοσφαίρισης, όσο και αυτή των Καταδύσεων, προστίθετο στη Γενική Βαθμολογία του Πρωταθλήματος της Κολύμβησης του ίδιου έτους. Τα μοναδικά χρόνια που δεν πραγματοποιήθηκε το Πρωτάθλημα καταδύσεων κατόπιν σχετικής απόφασης της Ομοσπονδίας Κολύμβησης - είτε λόγω έλλειψης συμμετοχών, είτε για διάφορους άλλους λόγους - ήταν οι διετίες 1936-1937, 1939-1940, 1945-1946 και 1950-1951 και φυσικά το χρονικό διάστημα 1940-1944 λόγω του Β' Παγκοσμίου ΠολέμουΕφημερίδα "Εμπρός" Φύλλο: 16/9/1945, Σελίδα: 2.

Μετά το τέλος των αγωνισμάτων, Πρωταθλητής σύλλογος στις Καταδύσεις για το 1932 ανακηρύχθηκε η ομάδα του Άρη Θεσσαλονίκης, κυρίως χάρη στην καταπληκτική εμφάνιση του αθλητή του Ξηρόπουλου, ο οποίος κατάφερε και πήρε το χρυσό μετάλλιο στο αγώνισμα των 3μ. τραμπολίνο και το αργυρό σε αυτό των 5μ. τραμπολίνο, συγκεντρώνοντας έτσι για την ομάδα του πέντε (5) βαθμούς. Στη δεύτερη θέση βρέθηκε η αγωνιστική ομάδα του Πολεμικού Ναυτικού με τρεις (3) βαθμούς, χάρη στο χρυσό μετάλλιο του Πανάγου στο άλμα από βατήρα 5μ.Εφημερίδα "Μακεδονία", Φύλλο: 13/9/1932, σελ: 5 και στην τρίτη θέση κατετάγη ο Παλλεσβιακός με δύο (2) βαθμούς, χάρη στο αργυρό μετάλλιο που κατέκτησε ο αθλητής Εμμανουήλ στο αγώνισμα της κατάδυσης από βατήρα ύψους 3μ. Στο συγκεκριμένο Πρωτάθλημα συμμετείχε ως ανεξάρτητος αθλητής και ο σπουδαίος Γεώργιος Ζερβίνης.

 Κάτοχοι μεταλλίων 
1949 |1952 |1953 |1954 |1955 |1956 |1957 |1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970

 3μ τραμπολίνο Ξηρόπουλος (βαθμ. 23,50)'Αρης Θεσσαλονίκης  Εμμανουήλ (βαθμ. 17,46)Παλλεσβιακός  Γεώργιος Ζερβίνης (βαθμ. 14,44)Ανεξάρτητος - εκτός συναγωνισμού   5μ Τραμπολίνο (αναπηδητήριο): Πανάγου (βαθμ. 21.20)Πολεμικό Ναυτικό  Ξηρόπουλος (βαθμ. 20,46)'Αρης Θεσσαλονίκης    Γεώργιος Ζερβίνης (βαθμ. 10,60)Ανεξάρτητος - εκτός συναγωνισμού -

Επιμέρους Ομαδική Βαθμολογία Καταδύσεων
ΘέσηΣύλλογοςΒαθμολογία<center>1'Αρης Θεσσαλονίκης<center>5<center>2 Πολεμικό Ναυτικό<center>3<center>3 Παλλεσβιακός<center>2

 Σύμφωνα με το τότε ισχύον σύστημα βαθμολόγησης, το οποίο ήταν ίδιο με αυτό του Πανελλήνιου Πρωταθλήματος Κολύμβησης, η 1η θέση στα αγωνίσματα των καταδύσεων έδινε στο σύλλογο του αθλητή τρεις (3) βαθμούς. Αντίστοιχα, η 2η θέση έδινε στο σύλλογό του δύο (2) βαθμούς και τέλος, η 3η θέση έδινε στο σύλλογό του ένα (1) βαθμό. Από την επιμέρους βαθμολογία των καταδύσεων προέκυπτε ο Πρωταθλητής σύλλογος καταδύσεων για εκείνη τη χρονιά, ενώ οι συνολικοί βαθμοί που συνέλεγαν οι αθλητές της εκάστοτε ομάδας προστίθεντο και στην τελική Γενική Βαθμολογία του συλλόγου τους στο Πανελλήνιο Πρωτάθλημα Κολύμβησης της ίδιας χρονιάς. Από το πρώτο επιμέρους Πρωτάθλημα Καταδύσεων που πραγματοποιήθηκε το 1929 και με την πάροδο των ετών, ο τρόπος βαθμολογίας των προσπαθειών των αθλητών, (όσον αφορά τις επιδόσεις τους στα επιμέρους αγωνίσματα) άλλαξε πολλές φορές. Όλα αυτά όμως μέχρι το 1968, όταν και ανεξαρτητοποιήθηκε το Πανελλήνιο Πρωτάθλημα Καταδύσεων και έκτοτε εφαρμόστηκε μία σταθερή μορφή βαθμολογίας για πολλά χρόνια.

Παραπομπές

 Πηγές 
Αρχείο Ελληνικής Κολυμβητικής Ομοσπονδίας
Αρχείο Γενικής Γραμματείας Αθλητισμού
Αθλητικό Αρχείο Βουλής
Αρχείο Ελληνικής Εθνικής Βιβλιοθήκης 
Αρχείο Βιβλιοθήκης Εφημερίδων & Περιοδικού Τύπου
Αρχείο Εφημερίδας "Μακεδονία"
Αρχείο Εφημερίδας "Ακρόπολις"
Αρχείο Εφημερίδας "Αθλητικό Βήμα"
Αρχείο Εφημερίδας "Αθλητισμός"

Κατηγορία:Πανελλήνιο Πρωτάθλημα Καταδύσεων
Κατηγορία:Αθλητικά γεγονότα του 1932
Κατηγορία:Διοργανώσεις υγρού στίβου στον Πειραιά